Ons eiesoortige natuurskoon, die Groot Vyf, die Klein Vyf en vele meer is ons waardevolle natuurerfenis – Kraal Uitgewers
Ons eiesoortige natuurskoon, die Groot Vyf, die Klein Vyf en vele meer is ons waardevolle natuurerfenis
Gepubliseer 19/09/2017 20/09/2017 deur Luan Schalkwyk
TIEN DAE VAN ERFENIS – DAG 6 : 20 SEPTEMBER
Ons eiesoortige natuurskoon, die Groot Vyf, die Klein Vyf en vele meer is ons waardevolle natuurerfenis.
Drie feestelike feite oor ons natuur
Die sogenaamde Klein Vyf se name herinner aan die name van die Groot Vyf (olifant, buffel, luiperd, leeu en renoster). Die Klein Vyf is die olifantmuis, buffelwewer, bergskilpad, mierleeu en renosterkewer.
Die diere wat as deel van die Groot Vyf geag word, is gekies vir die feit dat hulle in die verlede as die gevaarlikste vir jag in Afrika beskou is. Aangesien jagters juis hierdie diere wou jag, was trofees daarvan ook uiters gesog.
Daar bestaan verskeie ranglyste vir die grootste bome in Suid-Afrika (elk met verskillende maatstawwe vir hul ranglyste). Volgens die webblad monumentaltrees.com word die Glencoe-kremetart in Hoedspruit as die grootste enkelstamboom in die land geag. Dit het ’n deursnit van nagenoeg 15 meter. Die Koning Edward VII-geelhout in Diepwalle buite Knysna staan bankvas in sy tweede plek op dié ranglys met ’n stamdeursnit van 7 meter. Volgens die departement van landbou, bosbou en visserye se lys van boomkampioene is die sogenaamde Sagole-kremetart in Limpopo die grootste inheemse boom in die land en spog met ’n deursnit van 10,8 meter, ’n hoogte van 20,5 meter en ’n kroondeursnit van sowat 40 meter.
Vier ons natuurerfenis by Kraal Uitgewers
Ontdek die Krugerwildtuin soos jy dit nog nooit ervaar het nie – deur die oë van die natuurliefhebber André Christof en sy vrou Kate. Klik hier vir meer inligting oor Christof se Op vlerke in die Krugerwildtuin en Op vlerke: Roep van die visarend, twee uitsonderlike publikasies waarin die skrywer se reisverhale met fyn aanvoeling opgeteken is. Maak kennis met bobbejaanstreke langs die Vurhamirivier, ’n leeuromanse, buffels in Onder-Sabie, suikerbekkies in die Mopanikamp en vele meer.
This entry was posted in Algemene artikels, Nuus en gebeure and tagged Diere, Erfenis, Erfenisdag, Klein Vyf, Natuurskoon, Op Vlerke.
Kom praat jou praat, maar moenie dat jou woorde opraak nie!
Ontdek die historiese erfenis van ons monumente en slagvelde
Laat die stof van die perdehoewe weer die vonk van ons herkoms opvlam
’n Uitmergelende historiese herdenkingsrit skop af
Boekbekendstelling – Kill the Boer
Boekbekendstelling – Mobile Warfare for Africa
Afrikaans: Ons wonderlike taal! (36)
Nuus en gebeure (125)
Algemene artikels (50)
Bekendstellings en Boekgesprekke (14)
Spesiale aanbiedings en kompetisies (15)
Ratels aan die Lomba: die storie van Charlie-eskadron R230.00
Apartheid: Britain’s bastard child R320.00
Hoor! Hoor! Hansard: Honderd jaar debat, 1910-2010 R120.00
Rooidag – NP van Wyk Louw getoonset en gesing (CD) R150.00
Nonnie de la Rey: Pionier van die Wes-Transvaal, 1856-1923 R240.00
International Orders Kill the Boer
Alle Regte Voorbehou 2018 © Kraal Uitgewers